Now What?!

Now What?! je devätnásty štúdiový album britskej rockovej skupiny Deep Purple. Album bol prvýkrát oficiálne vydaný takmer osem rokov po predchádzajúcom, Rapture of the Deep (2005), dňa 26. apríla 2013. Producentom nahrávania bol Bob Ezrin. 

Názov tohto albumu bol prvýkrát zverejnený dňa 26. februára 2013. Dňa 29. marca 2013 k nemu vyšli na CD aj na vinyle single „Hell to Pay“ a „All the Time in the World“. Dňa 6. mája kapela oznámila, že k albumu vydá ďalší singel „Vincent Price“ vo formátoch ako: download, CD a 7" transparentný vinyl. Ďalšia skladba, „First Sign of Madness“, pochádza z dvoch nepublikovaných nahrávok z výroby albumu Rapture of the Deep.

Piesne „Uncommon Man“ a „Above and Beyond“, ktoré obsahujú text „Souls have touched are forever entwined“, sú venované zakladajúcemu členovi Jonovi Lordovi, ktorý zomrel v júli 2012. „Uncommon Man“ je čiastočne inšpirovaný klasickou skladbou „Fanfare for the Common Man“ a obsahuje tému fanfár vytvorenú syntetizátorom, ktorú skomponoval Don Airey.

Zoznam skladieb

Výroba albumu
Deep Purple
Ian Gillan – spev
Steve Morse – gitary
Don Airey – Klávesové nástroje
Roger Glover – Basová gitara
Ian Paice – bicie nástroje, perkusie
Ďalší hudobníci
Jason Roller – akustická gitara („All the Time in the World“)
Eric Darken – perkusie („Bodyline“, („All the Time in the World“)
Mike Johnson – steel guitar ((„All the Time in the World“, „Vincent Price“)
David Hamilton – ďalšie klávesové nástroje („Uncommon Man“, „Weirdistan“, „Above And Beyond“)
Študenti z Nimbus School of Recording Arts – gang vocals („Hell to Pay“)
Bob Ezrin – ďalšie vokály a perkusie
Produkcia
Bob Ezrin - producent, mixovanie
Justin Cortelyou - technik, mixovanie
Li Xiao Le - asistent techniky
Zach Allan, Jarad Clement - ďalší technici (štúdio The Tracking Room), 
Rob Harris, Mike Airey & Nathan Sage - ďalší technici (štúdio Rainbow Recorders)
Greg Calbi - mastering v štúdiu Sterling Sound, New York

Referencie 

Albumy Deep Purple
Hudobné albumy z 2013